
PARLAMENTUL ROMÂNIEI
CAMERA DEPUTAŢILOR
COMISIA PENTRU MEDIU ŞI ECHILIBRU ECOLOGIC
 
Bucureşti, 8.10.2019                                                                                       
  Nr.4c-8/508 

AVIZ 
  asupra proiectului de Lege pentru completarea art.30 alin.(1) din Ordonanţa de urgenţă a Guvernului nr.3/2015 pentru aprobarea schemelor de plăţi care se aplică în agricultură în perioada 2015-2020 şi pentru modificarea art.2 din Legea nr.36/1991 privind societăţile agricole şi alte forme de asociere în agricultură


	În conformitate cu prevederile art.95 din Regulamentul Camerei Deputaţilor, republicat, cu modificările și completările ulterioare, Comisia pentru mediu şi echilibru ecologic a fost sesizată spre dezbatere şi avizare cu proiectul de Lege pentru completarea art.30 alin.(1) din Ordonanţa de urgenţă a Guvernului nr.3/2015 pentru aprobarea schemelor de plăţi care se aplică în agricultură în perioada 2015-2020 şi pentru modificarea art.2 din Legea nr.36/1991 privind societăţile agricole şi alte forme de asociere în agricultură, trimis cu adresa nr. PL-x. 418/2019 din 1 octombrie 2019 și înregistrat cu nr.4c-8/508/02 octombrie 2019.
[bookmark: _GoBack]	Senatul, în calitate de primă Cameră sesizată, a adoptat proiectul de Lege în şedinţa din 25 septembrie 2019.
	Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, cu modificarile și completările ulterioare, Camera Deputaţilor este Cameră decizională.
	Potrivit prevederilor art.61 din Regulamentul Camerei Deputaţilor, republicat, cu modificarile și completările ulterioare, Comisia pentru mediu şi echilibru ecologic a dezbătut proiectul de Lege în şedinţa din data de 8 octombrie 2019.
	În urma dezbaterilor, membrii comisiei au hotărât, cu unanimitate de voturi, avizarea favorabilă a proiectului de Lege pentru completarea art.30 alin.(1) din Ordonanţa de urgenţă a Guvernului nr.3/2015 pentru aprobarea schemelor de plăţi care se aplică în agricultură în perioada 2015-2020 şi pentru modificarea art.2 din Legea nr.36/1991 privind societăţile agricole şi alte forme de asociere în agricultură.




VICEPREȘEDINTE, 		                    SECRETAR,
Lucian-Eduard SIMION                            Petru FARAGO

















Consultant parlamentar, 
Ing. Andrei-Georgian Pîrvan

